පුරා වසර තිස්පහක් ක්‍රීඩා කේෂ්ත්‍රයේ රැදී සිටිමින් කාන්තා වොලිබෝල් සංවර්ධනය කිරීමට සහ ප්‍රචලිත කිරීමට පුරෝගාමී වූ ප්‍රවීණ වොලිබෝල් උපදේශක මීරිගම ඩී.පී. රණසිංහ මහතාට උපහාර පිරිනැමීමේ උළෙලක් මේ මස 11 වැනි දින පස්වරු 2.00ට මීරිගම යොවුන් නිකේතන ශාලාවේදී පැවැත්විණි.මීරිගම ඩඩ්ලි සේනානායක විදුහලේ ක්‍රීඩා උපදේශකව සිට පසුගියදා විශ්‍රාම ලැබූ රණසිංහ මහතා ජාතික කාන්තා වොලිබෝල් සූරතාව වසර ගණනාවක්ම දිනා ඇති මීරිගම බ්ලුඩයමන්ඩ් ක්‍රීඩා සමාජයේ ප්‍රධාන පුහුණුකරුවා විය.